ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1252/96 υποβολή: Νικήτας Κακλαμάνης (UPE) προς την Επιτροπή (23 Μαΐου 1996)

Θέμα: Δήμευση εκκλησιών στην Αλβανία

Ο Αρχιεπίσκοπος Αλβανίας κος Αναστάσιος σε συνέντευξή του προς την οργάνωση «Droits de l'Homme sans Frontiθres» διαμαρτύρεται για την απόφαση της Αλβανικής κυβέρνησης να υπαχθούν 18 Ορθόδοξες εκκλησίες, μία Καθολική εκκλησία και δύο μουσουλμανικά τεμένη στο Υπουργείο Πολιτισμού με διάταγμα της 25ης Ιανουαρίου 1996 και να μην ξανατελεστούν θρησκευτικές εκδηλώσεις στο χώρο τους. Ο Αρχιεπίσκοπος Αλβανίας θεωρεί την ενέργεια αυτή της κυβέρνησης Μπερίσα «άλλο ένα δείγμα διακριτικής δράσης εναντίον της Αυτοκεφάλου Ορθοδόξου Εκκλησίας της Αλβανίας».

Ερωτάται η Επιτροπή:

1. Γνωρίζει την ενέργεια αυτή του αλβανικού καθεστώτος;

2. Σε τί ενέργειες σκοπεύει να προβεί ώστε να διασφαλισθεί η ελευθερία της θρησκευτικής συνείδησης και το στοιχειώδες δικαίωμα της ύπαρξης χώρων θρησκευτικής λατρείας για όλους τους πολίτες της Αλβανίας;

Απάντηση του κ. Van den Broek εξ ονόματος της Επιτροπής (28 Ιουνίου 1996)

1. Η Επιτροπή έλαβε γνώση του γεγονότος ότι η αλβανική κυβέρνηση υιοθέτησε στις 25 Ιανουαρίου 1996 ένα νομοθετικό διάταγμα με το οποίο τίθενται υπό την αρμοδιότητα του Υπουργείου Πολιτισμού της Αλβανίας ορισμένες εκκλησίες και άλλοι τόποι λατρείας που ανήκουν στις διάφορες θρησκευτικές κοινότητες της Αλβανίας. Ωστόσο, αυτό το διάταγμα δεν τέθηκε σε εφαρμογή μέχρι σήμερα και, μέσα στο σημερινό πολιτικό πλαίσιο της Αλβανίας, φαίνεται μάλλον απίθανο να εφαρμοστεί τέτοιο μέτρο.

2. Η συμφωνία συνεργασίας μεταξύ της Κοινότητας και της Αλβανίας προβάλλει με σαφήνεια τη γενική αρχή σύμφωνα με την οποία ο σεβασμός των δημοκρατικών αρχών και των δικαιωμάτων του ανθρώπου, όπως έχουν καθοριστεί στην τελική Πράξη του Ελσίνκι και στο Χάρτη του Παρισιού για μία νέα Ευρώπη, εμπνέει τις εσωτερικές και διεθνείς πολιτικές των δύο μερών και αποτελεί ένα ουσιαστικό στοιχείο αυτής της συμφωνίας. Ο σεβασμός των δικαιωμάτων του ανθρώπου περιλαμβάνει το δικαίωμα της ελευθερίας της σκέψης, συνείδησης και θρησκείας όπως διατυπώνεται στο άρθρο 9 της σύμβασης για τη διασφάλιση των δικαιωμάτων του ανθρώπου και των βασικών ελευθεριών που η Αλβανία οφείλει να τηρήσει ως μέλος του Συμβουλίου της Ευρώπης.

Όπως και κατά το παρελθόν, η Επιτροπή θα παρακολουθεί με προσοχή την εξέλιξη της κατάστασης των δικαιωμάτων του ανθρώπου στην Αλβανία, συμπεριλαμβανομένου του τομέα της ελευθερίας της σκέψης, της συνείδησης και της θρησκείας.
ΓΡΑΠΤΗ ΕΡΩΤΗΣΗ E-1088/96 υποβολή: Josι Barros Moura (PSE) προς την Επιτροπή (13 Μαΐου 1996)

Θέμα: Παράνομοι διπλοί φάκελοι για τους υπαλλήλους

Λαμβάνοντας υπόψη την απάντηση του κ. Liikanen της 9ης Απριλίου 1996 στην γραπτή ερώτησή μου Ε-0612/96 ((ΕΕ C 183, 24.6.1996, σελ. 42.)), και επισημαίνοντας ότι ο όρος που χρησιμοποιείται στην πρωτότυπη πορτογαλική ερώτηση για την περιγραφή της απάντησης είναι «ανεπαρκής» και όχι «ακατάλληλη», μπορεί άραγε ο Επίτροπος να απαντήσει στα ακόλουθα ερωτήματα:

1. Είναι, κατά συνέπεια, όλα για το καλύτερο και στην καλύτερη των περιπτώσεων, μολονότι αυτή δεν είναι ασφαλώς η άποψη που υιοθετεί το Πρωτοδικείο στην απόφαση που εξέδωσε στις 11 Οκτωβρίου 1995;

2. Είναι άραγε μοναδική μέριμνα της Επιτροπής να υπεραμύνεται των απόψεων των υπηρεσιών της ή θα έπρεπε να λειτουργεί και ως «φύλαξ» της κοινοτικής νομιμότητας;

Απάντηση του κ. Liikanen εξ ονόματος της Επιτροπής (10 Ιουνίου 1996)

1. Η Επιτροπή, στην απάντησή της στο ερώτημα του Αξιοτίμου Μέλους του Κοινοβουλίου Ε-612/96, υπενθύμισε μόνο το περιεχόμενο της απόφασης του Πρωτοδικείου, ήτοι ότι αυτό ακύρωσε διοικητική απόφαση που συνίστατο στη μη κατάθεση ορισμένων εγγράφων στον προσωπικό φάκελλο υπαλλήλου.

Το Πρωτοδικείο επιδίκασε αποζημίωση στον υπάλληλο αυτό για την ηθική βλάβη που υπέστη και απέρριψε τις αξιώσεις τους για αποζημίωση για την ενδεχομένη υλική του βλάβη κυρίως ως προς τη σταδιοδρομία του.

Η Επιτροπή εκτέλεσε την απόφαση του Πρωτοδικείου.

2. Σε κανένα στάδιο της διαδικασίας της υπόθεσης αυτής δεν τέθηκε ζήτημα υπεράσπισης οποιασδήποτε άποψης της εν λόγω υπηρεσίας και η Επιτροπή, όπως το έχει πράξει ως σήμερα επιθυμεί να είναι ο φύλακας της κοινοτικής νομιμότητας.
ΓΡΑΠΤΗ ΕΡΩΤΗΣΗ E-1447/96 υποβολή: Christine Oddy (PSE) προς την Επιτροπή (12 Iουνίου 1996)

Θέμα: «Κατάργηση των δικαιωμάτων απασχόλησης σε μικρές εταιρίες», έκθεση της ΤUC (Συνομοσπονδία Εργατικών Ενώσεων του ΗΒ), Μάρτιος 1996

Γνωρίζει η Επιτροπή ότι η TUC δημοσίευσε τελευταία την ανωτέρω έκθεση η οποία εξετάζει την επίπτωση της άρσεως των κανονιστικών ρυθμίσεων σε μικρές εταιρίες και έχει επίγνωση των συνεπαγόμενων πιθανών διακρίσεων εις βάρος των γυναικών;

Λαμβάνοντας υπόψη τις δυσανάλογα σοβαρές συνέπειες που ενδέχεται να επιφέρει στις εργαζόμενες γυναίκες η άρση των κανονιστικών ρυθμίσεων σε μικρές εταιρίες, θα μπορούσε μήπως η Επιτροπή να δεσμευθεί να μην εισαγάγει νομοθετικές τροποπποιήσεις που ενδέχεται να έχουν δυσανάλογα αρνητικές επιπτώσεις στις εργαζόμενες γυναίκες;

Απάντηση του κ. Flynn εξ ονόματος της Επιτροπής (1 Αυγούστου 1996)

Η Επιτροπή είναι ενήμερη για την έκθεση της TUC που δημοσιεύθηκε το Μάρτιο του 1996 με τίτλο «Abolishing employment rights in small firms». Το πρόβλημα της άρσης των κανονιστικών ρυθμίσεων, που αποτελεί τον πυρήνα της εν λόγω έκθεσης της TUC, εξετάστηκε σε κοινοτικό επίπεδο, ιδίως κατά την κατάρτιση της έκθεσης της ομάδας ανεξάρτητων εμπειρογνωμόνων για τη νομοθετική και τη διοικητική απλούστευση, που δημοσιεύθηκε πρόσφατα από την Επιτροπή ((Έγγρ. COM (95) 288 τελικό. )).

Στα σχόλια της Επιτροπής για την έκθεση αυτή, που δημοσιεύθηκαν το 1995 ((Έγγρ. SEC (95) 2121 τελικό. )), η Επιτροπή αναγνωρίζει την ανάγκη να μειωθεί το κόστος και οι περιορισμοί που βάσει του νόμου βαρύνουν τις μικρομεσαίες επιχειρήσεις.

Γνωρίζοντας την ανάγκη προσαρμογής του δικαίου στην πραγματική κατάσταση που επικρατεί στις μικρές επιχειρήσεις, η Επιτροπή δεν έχει εντούτοις την πρόθεση να προτείνει τροποποιήσεις της ισχύουσας νομοθεσίας που θα μπορούσαν να έχουν δυσανάλογα αρνητικές επιπτώσεις στις γυναίκες.

Η Επιτροπή θα εξακολουθήσει να εφαρμόζει την πολιτική της υπέρ των ίσων ευκαιριών γυναικών και ανδρών στο πλαίσιο της υλοποίησης του τέταρτου μεσοπρόθεσμου προγράμματος κοινοτικής δράσης για την ισότητα των ευκαιριών γυναικών και ανδρών (1996-2000) ((Απόφαση του Συμβουλίου της 22.12.1995 - ΕΕ L 335 της 30.12.1995. )).
ΓΡΑΠΤΗ ΕΡΩΤΗΣΗ E-1419/96 υποβολή: Marνa Sornosa Martνnez (GUE/NGL) και Angela Sierra Gonzαlez (GUE/NGL) προς την Επιτροπή (6 Iουνίου 1996)

Θέμα: Η ψήφος των γυναικών στα αραβικά κράτη

Τον Οκτώβριο του 1996 θα διεξαχθούν στο Κουβέϊτ βουλευτικές εκλογές στις οποίες οι γυναίκες δεν έχουν το δικαίωμα του εκλέγειν και εκλέγεσθαι. Με αυτό τον τρόπο αποδεικνύεται ότι γενικώς στον αραβομουσουλμανικό κόσμο η συμμετοχή της γυναίκας στη δημόσια ζωή είναι ελάχιστη.

Διαπιστώνεται ότι αυτή καθαυτή η ουσία του πατριαρχικού καθεστώτος που ισχύει στον ακραιφνή Ισλαμισμό καθορίζει τον πολιτιστικό, κοινωνικό και θρησκευτικό ρόλο των γυναικών, συνιστά εντέλει μια πολιτική πραγματικότητα στην οποία δεν υπάρχει περιθώριο για τις γυναίκες. Μπορεί να αναφέρει η Επιτροπή λαμβάνοντας υπόψη ότι αυτή η πολιτική «τροχοπέδη» μπορεί να θεωρηθεί μέσ από τη δική μας πείρα, ως τροχοπέδη για την πρόοδο οποιουδήποτε κράτους και αναμφίβολα για τις εξωτερικές μας σχέσεις, εάν η κατάσταση της γυναίκας στις χώρες αυτές θα μπορούσε να αποτελέσει μια πτυχή η οποία επηρεάζει τις σχέσεις των κρατών αυτών με την Ευρωπαϊκή Ένωση;

Προτίθεται να αναλάβει κάποια δράση η Επιτροπή ούτως ώστε να επισημάνει στις χώρες αυτές την ανάγκη διασφάλισης και διατήρησης αληθινών αρχών της δημοκρατίας και σεβασμού των ανθρωπίνων δικαιωμάτων όπως τα εκλογικά δικαιώματα των γυναικών;

Απάντηση του κ. Marin εξ ονόματος της Επιτροπής (5 Ιουλίου 1996)

Η Επιτροπή γνωρίζει το πρόβλημα που έθιξαν τα Αξιότιμα Μέλη του Κοινοβουλίου και εξετάζει την κατάσταση των γυναικών σε ορισμένες αραβικές χώρες. Η Επιτροπή είναι της γνώμης ότι η πλήρης συμμετοχή των γυναικών στον πολιτικό και κοινωνικό βίο είναι σημαντική ένδειξη για την κατάσταση του εκδημοκρατισμού της χώρας.

Η Επιτροπή, στην ανακοίνωσή της σχετικά με τη «βελτίωση των σχέσεων μεταξύ της Ευρωπαϊκής Ένωσης και του Συμβουλίου Συνεργασίας των Αραβικών χωρών του Κόλπου» ((COM (95) 541 τελικό. )) τονίζει τη σημασία ενίσχυσης του πολιτικού διαλόγου με το Συμβούλιο Συνεργασίας των Αραβικών χωρών του Κόλπου (GCC) που θα «.......... επιτρέψει στις δύο πλευρές να συζητήσουν θέματα δικαιωμάτων του ανθρώπου και δημοκρατίας που είναι σημαντικά τόσο σε διεθνές επίπεδο, όσο και στο επίπεδο των σχέσεων μεταξύ της Ευρωπαϊκής Ένωσης και του GCC (ΣΣΚ)». Σχετικά μ'αυτά, έγινε στις 29 Φεβρουαρίου 1996, μια πρώτη συνάντηση πολιτικού διαλόγου σε ανώτερο υπηρεσιακό επίπεδο, η οποία συμπληρώνει τον πολιτικό διάλογο που διεξάγεται κατά τη διάρκεια υπουργικών συναντήσεων μεταξύ της Ευρωπαϊκής Ένωσης και του ΣΣΚ.

Όσον αφορά τις εκλογές για το Κοινοβούλιο στο Κουβέϊτ, που προγραμματίζεται για τον Οκτώβριο του 1996, η Επιτροπή θεωρεί ότι αποτελούν ένα ακόμα βήμα προς τη διαδικασία του εκδημοκρατισμού της χώρας. Η Επιτροπή, ενώ ενθαρρύνει τη διαδικασία αυτή, λυπάται βαθειά για το γεγονός ότι δεν επιτρέπεται να ψηφίσουν ή να εκλεγούν οι γυναίκες και ελπίζει ότι η κυβέρνηση του Κουβέϊτ θα εισαγάγει τις απαραίτητες μεταρρυθμίσεις που θα επιτρέψουν την πλήρη συμμετοχή των γυναικών στην εκλογική διαδικασία.
ΓΡΑΠΤΗ ΕΡΩΤΗΣΗ P-1789/96 υποβολή: Νικήτας Κακλαμάνης (UPE) προς την Επιτροπή (20 Iουνίου 1996)

Θέμα: Χρηματοδότηση μη-κυβερνητικών οργανώσεων στην Τουρκία

Σύμφωνα με ορισμένες πληροφορίες οι τουρκικές αρχές ασκούν πιέσεις στην Ευρωπαϊκή Επιτροπή να σταματήσει τη χρηματοδότηση ορισμένων δραστηριοτήτων μή κυβερνητικών οργανώσεων στον τομέα των ανθρωπίνων δικαιωμάτων.

Ερωτάται η Επιτροπή: Αληθεύουν αυτές οι πληροφορίες; Αν ναι, ποια είναι η απάντηση της Επιτροπής; Έχει υπάρξει ανάλογο προηγούμενο σε άλλη χώρα του κόσμου τέτοιου είδους πιέσεων προς την Επιτροπή;

Απάντηση του κ. Van den Broek εξ ονόματος της Επιτροπής (17 Ιουλίου 1996)

Οι τουρκικές αρχές ήλθαν σε επαφή με την αντιπροσωπία της Επιτροπής στην Άγκυρα, με σκοπό να της επιστήσουν την προσοχή στις δραστηριότητες ορισμένων Μη Κυβερνητικών Οργανώσεων (ΜΚΟ) στην Τουρκία, οι οποίες υπερβαίνουν τον τομέα των δικαιωμάτων του ανθρώπου.

Η Επιτροπή θα εξακολουθήσει να αξιολογεί τα σχέδια που της υποβάλλουν οι τουρκικές ΜΚΟ λαμβάνοντας υπόψη την ποιότητα των ίδιων των σχεδίων και τον βαθμό συμβολής τους στη βελτίωση της κατάστασης στον τομέα των δικαιωμάτων του ανθρώπου.
ΓΡΑΠΤΗ ΕΡΩΤΗΣΗ E-1559/96 υποβολή: Josι Barros Moura (PSE) προς την Επιτροπή (17 Iουνίου 1996)

Θέμα: Ελεύθερη κυκλοφορία προσώπων και εργαζομένων

Μετά την επίσκεψη του Επιτρόπου Van Den Broek στην Ελβετία για διμερείς και τομεακές διαπραγματεύσεις με την Ελβετική Συνομοσπονδία, μπορεί η Επιτροπή να αναφέρει ποια είναι τα επιτευχθέντα ή αναμενόμενα αποτελέσματα όσον αφορά την ελεύθερη κυκλοφορία προσώπων και εργαζομένων, λαμβανομένης, κυρίως, υπόψη της εποχιακής ή μόνιμης παρουσίας στη χώρα αυτή μεγάλου αριθμού εργαζομένων που προέρχονται από κράτη μέλη, όπως η Πορτογαλία;

Απάντηση του κ. Van den Broek εξ ονόματος της Επιτροπής (4 Ιουλίου 1996)

Η Επιτροπή συνεχίζει τις διαπραγματεύσεις με την Ελβετία στον τομέα της ελεύθερης κυκλοφορίας των ανθρώπων με βάση τις διαπραγματευτικές οδηγίες του Συμβουλίου Γενικών Υποθέσεων της 31ης Οκτωβρίου 1994, οι οποίες προβλέπουν την αμοιβαία εφαρμογή ολόκληρου του κοινοτικού κεκτημένου στον τομέα της ελεύθερης κυκλοφορίας των ανθρώπων, για τους πολίτες της Κοινότητας και τα μέλη της οικογένειάς τους στην Ελβετία, αφενός, και για τους πολίτες της Ελβετίας και τα μέλη της οικογένειάς τους στην Κοινότητα, αφετέρου. Κατά τη διάρκεια των εν λόγω διαπραγματεύσεων, η Ελβετία προσεφέρθη προσφάτως να προσαρμόσει τη νομοθεσία της στο κοινοτικό κεκτημένο προκειμένου για τους κοινοτικούς υπηκόους που διαμένουν ήδη στην Ελβετία, διατηρώντας όμως σε ισχύ την υφιστάμενη ποσόστωση πρόσβασης προκειμένου για τις νέες αφίξεις μισθωτών και αυτοαπασχολούμενων. Η Επιτροπή θεωρεί την προσφορά αυτή ανεπαρκή και επιμένει στην ανάγκη ανάληψης μιας υποχρέωσης με δεσμευτική ισχύ για την κατάργηση των ποσοστώσεων αυτών. Οι ποσοτικοί περιορισμοί δεν συμβιβάζονται με την αρχή της ελεύθερης κυκλοφορίας των ανθρώπων, που αποτελεί πλέον τον κανόνα στη Δυτική Ευρώπη. Η Επιτροπή θα συνεχίσει τις σχετικές διαπραγματεύσεις αποβλέποντας στην επίτευξη της παντελώς ελεύθερης κυκλοφορίας των ανθρώπων με την Ελβετία.
ΓΡΑΠΤΗ ΕΡΩΤΗΣΗ E-1331/96 υποβολή: Cristiana Muscardini (NI) προς την Επιτροπή (3 Iουνίου 1996)

Θέμα: Παράλειψη της Επιτροπής σε ό,τι αφορά την εφαρμογή του Κανονισμού (ΕΟΚ) που απαγορεύει τη χρήση παγίδων με σιαγόνες για τη σύλληψη άγριων ζώων

Η Επιτροπή δεν τήρησε την απαγόρευση που αναφέρεται στον Κανονισμό (ΕΟΚ) αριθ. 3254/91 ((ΕΕ L 308, της 09.11.1991, σελ. 1 )), ήτοι την απαγόρευση της χρήσεως εντός της Κοινότητας παγίδων με σιαγόνες για τη σύλληψη άγριων ζώων. Και όμως, η εν λόγω απαγόρευση έπρεπε να αρχίσει να ισχύει, χωρίς παρεκκλίσεις, από την ημερομηνία που προβλέπεται στον κανονισμό ακόμη και ελλείψει των εκτελεστικών μέτρων που προβλέπονται από τον ίδιο κανονισμό.

Τογεγονός ότι η Επιτροπή παρέλειψε να συμμορφωθεί με τις υποχρεώσεις αυτές συνιστά παράλειψη που απαιτεί την παρέμβαση του Δικαστηρίου των Ευρωπαϊκών Κοινοτήτων.

Η παράλειψη αυτή δεν δικαιολογείται ούτε από την αντίθεση που υφίσταται μεταξύ των εν λόγω υποχρεώσεων και των διατάξεων στο πλαίσιο της ΓΣΔΕ οι οποίες απαγορεύουν τη λήψη μέτρων όπως αυτά που προβλέπονται από τον Κανονισμό (ΕΟΚ) αριθ. 3254/91, δεδομένου ότι η Επιτροπή υποχρεούται να εφαρμόσει τις διατάξεις του κοινοτικού δικαίου.

Με ποίον τρόπο αιτιολογεί η Επιτροπή τη μη εφαρμογή του κανονισμού, μία παράλειψη που υποχρεώνει το Ευρωπαϊκό Δικαστήριο να αποφανθεί επεκτείνοντας τη δικαστική διαφορά και στα άλλα κοινοτικά όργανα;

Απάντηση του Sir Leon Brittan εξ ονόματος της Επιτροπής (4 Ιουλίου 1996)

Η Επιτροπή έκρινε, στα τέλη του 1995, ότι η απαγόρευση εισόδου στην Κοινότητα γουνών και μεταποιημένων προϊόντων υπό τους όρους που απαιτεί ο κανονισμός (ΕΟΚ) αριθ. 3254/91, αποδεικνυόταν, στο στάδιο αυτό, μη εφαρμόσιμη.

Η Επιτροπή είχε ενημερώσει τα κράτη μέλη για την κατάσταση αυτή, από τις 8 Δεκεμβρίου 1995, και εξέδωσε, στις 15 Δεκεμβρίου 1995, πρόταση τροποποίησης του κανονισμού (ΕΟΚ) αριθ. 3254/91 ((ΕΕ C 58 της 28.2.1996 )). Προς το παρόν, εξετάζεται από το Συμβούλιο σύσταση για απόφαση που θα εξουσιοδοτεί την Επιτροπή να αρχίσει διαπραγματεύσεις, εξ ονόματος της Κοινότητας, για συμφωνία-πλαίσιο σχετικά με τα πρότυπα μη βάναυσης παγίδευσης με τον Καναδά, τις Ηνωμένες Πολιτείες και τη Ρωσική Συνομοσπονδία.

Η Επιτροπή θα συγκεκριμενοποιήσει τη θέση της στην απάντηση που θα δώσει στην επιστολή του κ. Hαnsch της 21ης Μαΐου 1996, σύμφωνα με το άρθρο 175, παράγραφος 2 της συνθήκης ΕΚ.
ΓΡΑΠΤΗ ΕΡΩΤΗΣΗ E-1713/96 υποβολή: Glenys Kinnock (PSE) προς την Επιτροπή (25 Iουνίου 1996)

Θέμα: Χρηματοδότηση ΕΕ για την παρακολούθηση των ανθρωπίνων δικαιωμάτων στο Σουδάν

Θα ήταν διατεθειμένη η Ευρωπαϊκή Ένωση να παράσχει οικονομική ενίσχυση στα Ηνωμένα Έθνη ώστε να καταστεί δυνατή η συγκρότηση μιας μικρής ομάδας για την παρακολούθηση των ανθρωπίνων δικαιωμάτων σε μέρη του Σουδάν τα οποία «να διευκολύνουν μία καλλίτερη ροή πληροφοριών και καλλίτερη αποτίμηση»;

Απάντηση του κ. Pinheiro εξ ονόματος της Επιτροπής (12 Ιουλίου 1996)

Η Επιτροπή μπορεί να επιβεβαιώσει ότι - όπως συνέβη και με άλλες χώρες- είναι διατεθειμένη να εξετάσει την αίτηση του Ύπατου Αρμοστή των Ηνωμένων Εθνών για τα δικαιώματα του ανθρώπου σχετικά με τη δημιουργία ομάδων επίβλεψης σεβασμού των ανθρωπίνων δικαιωμάτων στο Σουδάν ώστε να διευκολύνει τη διακίνηση και την αξιολόγηση πληροφοριών.
ΓΡΑΠΤΗ ΕΡΩΤΗΣΗ E-1714/96 υποβολή: Glenys Kinnock (PSE) προς την Επιτροπή (25 Iουνίου 1996)

Θέμα: Αποτίμηση έργων η εκτέλεση των οποίων εγκρίθηκε στο πλαίσιο του προγράμματος EURATHLON

Ποίες μεθόδους χρησιμοποίησε η Επιτροπή για να εξασφαλίσει ότι η διάσταση του φύλου και η ανάγκη παροχής δυνατοτήτων αθλήσεως προς τους αναπήρους και τις εθνοτικές μειονότητες δεν παραβλέφθηκαν κατά τη σύνταξη του καταλόγου με τα 175 έργα που εντάσσονται στο πλαίσιο του προγράμματος EURATHLON; Ποίο ποσοστό από τα 175 έργα απευθύνεται ειδικώς στις γυναίκες, τους αναπήρους και τις εθνοτικές μειονότητες;

Απάντηση του κ. Oreja εξ ονόματος της Επιτροπής (22 Ιουλίου 1996)

Η Επιτροπή βρίσκεται στην ευχάριστη θέση να πληροφορήσει το Αξιότιμο Μέλος του Κοινοβουλίου ότι στην πράξη υπάρχουν δύο προγράμματα στον αθλητικό τομέα, το Εύραθλον και το αθλητικό πρόγραμμα για άτομα με αναπηρίες.

Στο πλαίσιο του Εύραθλον, τα σχέδια εξετάζονται από ανεξάρτητη επιτροπή (σε εθνικό και σε κοινοτικό επίπεδο) η οποία συμβουλεύει την Επιτροπή. Στη συνέχεια η Επιτροπή αποφασίζει για το ποιά σχέδια θα χρηματοδοτηθούν. Σε κάθε κράτος μέλος έχει δημιουργηθεί εθνική επιτροπή προεπιλογής η οποία περιλαμβάνει υπαλλήλους από τα υπουργεία αθλητισμού και από μη κυβερνητικές οργανώσεις που εκπροσωπούνται στα ευρωπαϊκά αθλητικά φόρα ενώ η προεδρία ασκείται από τον εκπρόσωπο της Επιτροπής. Η αξιολόγηση των σχεδίων γίνεται από τις εθνικές επιτροπές οι οποίες υποβάλλουν συστάσεις στην Ευρωπαϊκή Επιτροπή. Κατά το τρέχον έτος επιλέχθησαν 175 σχέδια. Η Επιτροπή διαβιβάζει άμεσα στο Αξιότιμο Μέλος και στη Γραμματεία του Κοινοβουλίου αντίγραφο της ανακοίνωσης στον τύπο και του καταλόγου των 175 επιλεχθέντων σχεδίων το 1996.

Οι αιτήσεις που υποβάλλονται στα πλαίσια του προγράμματος «Αθλητισμός για άτομα με αναπηρίες» αντιμετωπίζονται με διαφορετικό τρόπο. Οι αιτήσεις πρέπει να υποβληθούν στην εθνική επιτροπή αθλητισμού για άτομα με αναπηρίες μέχρι την πρώτη Σεπτεμβρίου του έτους που προηγείται της εκτέλεσης του σχεδίου, με παράλληλη διαβίβαση αντιγράφου στην Επιτροπή. Στη συνέχεια, η Ευρωπαϊκή επιτροπή προβαίνει σε υποδείξεις για τα σχέδια προς χρηματοδότηση.

Στα πλαίσια του Εύραθλον 1996, 120 σχέδια θα καλύψουν τον αθλητισμό για νέους (άνδρες και γυναίκες) και 23 σχέδια αφορούν αποκλειστικά τις γυναίκες. Παρόλο που κατά την διαδικασία επιλογής δόθηκε ιδιαίτερη προσοχή στους στόχους του προγράμματος Εύραθλον γενικώτερα, δεν υπήρξε ειδική κατηγορία που να αφορά αποκλειστικά τις εθνικές μειονότητες.
ΓΡΑΠΤΗ ΕΡΩΤΗΣΗ E-1018/96 υποβολή: Dominique Baudis (PPE) προς την Επιτροπή (3 Μαΐου 1996)

Θέμα: Αναγνώριση του κόλπου του Λέοντος ως ευαίσθητης ζώνης

Ο ρυθμός υποβάθμισης του κόλπου του Λέοντος δεν επιτρέπει την αναπαραγωγή του γόνου και ως εκ τούτου απειλούνται οι παράκτιες δραστηριότητες.

Προκειμένου να διορθωθεί αυτή η κατάσταση, μπορεί μήπως η Επιτροπή να προγραμματίσει την κατάταξη του κόλπου του Λέοντος στις ευαίσθητες ζώνες διασφαλίζοντας με τον τρόπο αυτό το οικονομικό μέλλον αυτής της περιοχής;

Απάντηση της κας Bonino εξ ονόματος της Επιτροπής (24 Ιουνίου 1996)

Η έννοια της «ευαίσθητης ζώνης» δεν υφίσταται σε κοινοτικό επίπεδο. Οι διαχωριστικές ζώνες είναι ζώνες προσωρινού ή διαρκούς περιορισμού της αλιείας, που υπάγονται στην κοινή αλιευτική πολιτική. Οι ευάλωτες ζώνες, οι ειδικές ζώνες προστασίας και οι ειδικές ζώνες διατήρησης υπάγονται στην κοινοτική πολιτική περιβάλλοντος 7 ο ορισμός των ζωνών αυτών αποτελεί ευθύνη των κρατών μελών που καθορίζουν τις περιμέτρους.

Αντίθετα, οι περιφέρειες που αντιμετωπίζουν κοινωνικοοικονομικές δυσκολίες μπορούν να έχουν πρόσβαση στο Ευρωπαϊκό Ταμείο Περιφερειακής Ανάπτυξης (ΕΤΠΑ) και στο Ευρωπαϊκό Κοινωνικό Ταμείο (ΕΚΤ) μέσω των περιφερειακών στόχων των διαρθρωτικών ταμείων. Στη γαλλική παράκτια περιοχή του Languedoc-Roussillon δύο μόνο ζώνες, πλησίον των ισπανικών συνόρων και γύρω από την Sθte, κατατάσσονται αντιστοίχως ως ζώνες του στόχου 5Β (αγροτική ανάπτυξη) και του στόχου 2 (βιομηχανική υποβάθμιση). Εξάλλου το Χρηματοδοτικό Μέσο Προσανατολισμού της Αλιείας (ΧΜΠΑ) είναι διαθέσιμο, χωρίς γεωγραφικό περιορισμό, εντός των ορίων που καθορίζονται από τον κανονισμό (ΕΚ) αριθ. 3699/93 ((ΕΕ αριθ. L 346 της 31.12.1993. )) του Συμβουλίου.
ΓΡΑΠΤΗ ΕΡΩΤΗΣΗ E-0988/96 υποβολή: Richard Howitt (PSE) προς την Επιτροπή (26 Απριλίου 1996)

Θέμα: Βοήθεια από την ΕΕ σε μέτρα για τη βελτίωση της οδικής κυκλοφορίας στο Lakeside του Έσεξ, Ηνωμένο Βασίλειο

Ποια είναι τα αποτελέσματα που επιτεύχθηκαν χάρη στη χρηματοδότηση που χορήγησε η Επιτροπή τον προηγούμενο χρόνο στο κομητειακό συμβούλιο του Έσεξ προκειμένου να διεχαχθεί έρευνα σχετικά με προβλήματα διαχείρισης της κυκλοφορίας στο εκτός πόλης εμπορικό κέντρο του Lakeside, στο Thurrock του Έσεξ; Προτίθεται η Επιτροπή να μεριμνήσει για τη δημοσιοποίηση της μελέτης αυτής και να διασφαλίσει ότι σε κάθε συνέχεια που θα δοθεί στη μελέτη η βελτίωση των δημόσιων μεταφορών θα αποτελεί προτεραιότητα;

Απάντηση του κ. Kinnock εξ ονόματος της Επιτροπής (26 Ιουνίου 1996)

Το περιφερειακό συμβούλιο της πολιτείας του Έσσεξ συμμετέχει σε κοινοπραξία η οποία υπέβαλε πρόταση έργου με τίτλο Tropic (βελτιστοποίηση της κυκλοφορίας με την ολοκλήρωση της πληροφορίας και του ελέγχου), μετά από την πρώτη πρόσκληση υποβολής προτάσεων για τον τομέα των μεταφορών του τετάρτου προγράμματος-πλαίσιου έρευνας και τεχνολογικής ανάπτυξης της Κοινότητας. Το έργο θα εξετάσει και θα αναπτύξει τη χρήση μεταβλητών σημάτων μηνύματος (VMS) στην Ευρώπη για την προαγωγή των πρακτικών, θεσμικών, διοργανωτικών και διαδικαστικών θεμάτων που σχετίζονται με την εφαρμογή των VMS. Η ερευνητική επιτροπή για τις μεταφορές ενέκρινε την πρόταση που διατύπωσε η Επιτροπή για την χρηματοδότηση του έργου Tropic. Πρώτο στάδιο του εν λόγω έργου θα αποτελέσει η μελέτη σκοπιμότητας για την ταυτοποίηση και την επιλογή των τοποθεσιών δοκιμής. Η σύμβαση για το στάδιο αυτό υπογράφηκε την 1η Μαΐου 1996. Σε επόμενα στάδια διάφορα συστήματα VMS θα εφαρμοσθούν στις επιλεχθείσες τοποθεσίες δοκιμής και θα ακολουθήσει αξιολόγηση της χρήσης και των αποτελεσμάτων τους. Μετά από την αξιολόγηση, θα διατυπωθούν συμπεράσματα για την περαιτέρω εναρμονισμένη χρήση και ανάπτυξη των VMS στην Ευρώπη.

Η διάδοση των ερευνητικών αποτελεσμάτων συνιστά συστατικό τμήμα όλων των έργων που εκτελούνται για τον τομέα των μεταφορών του τετάρτου προγράμματος πλαισίου. Ειδικές ομάδες στόχοι για τα ερευνητικά αποτελέσματα του έργου Tropic είναι οι τοπικοί, περιφερειακοί και εθνικοί φορείς οδικής εκμετάλλευσης. Ορισμένοι εξάυτών συμμετέχουν άμεσα στο έργο Tropic. Αποδίδεται ιδιαίτερη σημασία στη διάδοση των ερευνητικών ευρημάτων στις προαναφερθείσες ομάδες στόχους.

Τα αποτελέσματα αυτής και ανάλογων άλλων μελετών λαμβάνονται υπόψη από την Επιτροπή κατά την ανάπτυξη της πολιτικής για τις μεταφορές επιβατών, συμπεριλαμβανομένων των βελτιώσεων των δημόσιων μεταφορών. Όντως, το Πράσινο Βιβλίο της Επιτροπής για την μεταφορά επιβατών με δημόσια μέσα - το δίκτυο των πολιτών ((COM (95) 601. )) - αναφέρεται σε πολλές πτυχές της κοινοτικής έρευνας για τις μεταφορές που συμβάλλουν στην προαγωγή της μεταφοράς επιβατών με δημόσια μέσα.
ΓΡΑΠΤΗ ΕΡΩΤΗΣΗ P-1232/96 υποβολή: Glenys Kinnock (PSE) προς την Επιτροπή (15 Μαΐου 1996)

Θέμα: Ετικέττες στις ζωοτροφές

Ποιά ακριβώς σήμανση απαιτείται για τις ζωοτροφές που θα καταναλωθούν από ζωϊκό κεφάλαιο το οποίο προορίζεται για ανθρώπινη κατανάλωση;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0933/96 και P-1232/96 (3 Ιουνίου 1996)

Μετά την εξέλιξη της σπογγώδους εγκεφαλοπάθειας των βοοειδών, αρκετοί παρασκευαστές ζωοτροφών, κτηνοτρόφοι και καταναλωτές ανησύχησαν από τη χρησιμοποίηση στη διατροφή των ζώων ορισμένων υποπροϊόντων ζωικής προέλευσης.

Η οδηγία 79/373/ΕΟΚ του Συμβουλίου της 2ας Απριλίου 1979 ((ΕΕ L 86 της 06.04.1979. )), θεσπίζει με λεπτομερή τρόπο τους κανόνες που διέπουν τη σήμανση των σύνθετων ζωοτροφών που προορίζονται για τα ζώα γενικώς.

Όσον αφορά τη δήλωση των συστατικών των σύνθετων ζωοτροφών που προορίζονται για ζώα εκτός από τα ζώα συντροφιάς, δηλαδή τα ζώα απόδοσης όπως τα βοοειδή, η οδηγία ορίζει την ένδειξη όλων των συστατικών που αποτελούν την τροφή κατά ελαττούμενη τάξη μεγέθους του βάρους των συστατικών.

Η δήλωση των συστατικών μπορεί επίσης να παρασχεθεί σύμφωνα με τις κατηγορίες που καθορίζονται από την οδηγία 91/357/ΕΟΚ ((ΕΕ L 193 της 17.07.1991. )) της Επιτροπής.

Η Επιτροπή, μετά την εξέλιξη της σπογγώδους εγκεφαλοπάθειας των βοοειδών, εξετάζει εάν θα πρέπει να ενισχυθεί η νομοθεσία που ισχύει όσον αφορά τη σήμανση ώστε οι κτηνοτρόφοι να πληροφορούνται με ακόμα πιο ακριβή τρόπο για τους κανόνες χρησιμοποίησης ορισμένων προϊόντων ζωικής προέλευσης.